У горадзе над Нёманам у арт-галерэі “Крыга” адбылася першая ў 2014 годзе сустрэча з навукоўцамі пад назвай “Сустрэчы на Крызе”. Яе правяла нядаўна звольненая з Гарадзенскага ўніверсітэта імя Янкі Купалы кандыдат гістарычных навук Іна Соркіна. Сустрэча, што сабрала амаль тры дзясяткі гарадзенцаў, мела назву “Стаць беларусам: рэгіянальны і сацыяльны склад беларускага Адраджэння, канец ХІХ – пачатак ХХ ст.” Сваю гутарку спадарыня Іна прысвяціла 130-годдзю з дня нараджэння Антона Луцкевіча.